Abaoe dibenn an XIXvet kantved ez eus bet graet meur a studiadenn war niver ar vrezhonegerien. Met al labourioù-se ne gemerent ket atav an  hevelep diazezoù evit o studi hag evit gwir neus ket bet, betek-henn, un niveridigezh klok eus an holl vrezhonegerien. E deroù an XXvet kantved e soñjer e oa ouzhpenn ur milion a vrezhonegerien, da lavaret eo an holl dud a oa o chom e Breizh-Izel da neuze, koulz lavaret. Ar sontadegoù zo bet graet e-pad an ugent vloaz diwezhañ a ziskouez holl un digresk e niver ar vrezhonegerien. Graet e oa bet an enklask diwezhañ a-gevret gant niveridigezh hollek an dud, e miz Meurzh 1999, ha sifroù ofisiel a cheller ober  eus e zisochoù : 263850 brezhoneger a oa bet kavet neuze. Diskouez a ra an enklask diwezhañ-se ar pezh a oa bet diskouezet gant ar re all a-raok : an troch yezh zo choarvezet er familhoù war tri rummad tud, ar vrezhonegerien zo tud kozh ar braz anezho, ha war-dro 10 000 brezhoneger a varv bep bloaz.    Er mediaoù eo treut lodenn ar brezhoneg. War ar chadenn skinwel publik France 3 Ouest e vez e tro da 100 eurvezh abadennoù brezhonek ar bloaz. Er skingomz ez eus muiochik, met ar radioioù lechel  dizalch a skign eurvezhioù a vrezhoneg bemdez nint ket kreñv a-walch evit en em ziorren da vat.    Er skolioù kentañ hag eil derez e cheller kelenn brezhoneg, evel danvez, met kement-se ne vez graet nemet evit un niver bihan eus skolidi Breizh (nebeutoch eget 2%). Ar skolioù divyezhek brezhoneg-galleg zo tri rummad anezho. Er skolioù Diwan, a oa bet krouet e 1977, e reer skol e brezhoneg penn-da-benn, o soubañ ar vugale er yezh. Meret eo ar skolioù-se gant ur gevredigezh, hag ouzhpenn 3 000  bugel zo skoliet enno e 2008, eus ar skol-vamm dal lise. Daou hentad divyezhek all zo, ma kelenner hanter-amzer e pep yezh, er skolioù publik hag er skolioù katolik. Er chlasoù divyezhek-se ez eus miliadoù a vugale ivez. En tri rummad skolioù ez eus muioch eget 13000 skoliad divyezhek e 2009, ha kreskiñ a ra o niver ingal a vloaz da vloaz, met ar sifr-se ned a dober nemet un tammig muioch eget 1,45% eus ar vugale zo e skolioù Breizh.    Evit kemer yezhoù-rannvro Frañs e kont eo bet kemmet ar  vonreizh dan 23 a viz Gouere 2008 hag ar mellad 75-1 a embann bremañ :  Un tamm eus glad Frañs eo ar yezhoù-rannvro.  Evit poent ne zegas ket gwirioù pozitivel nevez ar gemmadenn-se met reiñ a ra an tu da ginnig ul lezenn evit ar yezhoù-rannvro. Evel meo bet degaset da soñj gant an Délégation générale à la langue française et aux langues de France ha gant prefed ar Pireneoù-Atlantel e aotre al lezennoù a vremañ implij ar yezhoù-rannvro er vuhez foran. Embannet e brezhoneg e chall bezañ holl aktaoù  ofisiel ar strollegezhioù eta, gant ma vo anezho e galleg. Neus nemet ar menegoù gallek o deus un dalvoudegezh e-keñver gwir met aotreet eo implij ar brezhoneg ivez (marilh ar boblañs, panellerezh, eurediñ…). Kement strollegezh tiriadel pe framm prevez a chall dibab peseurt implij en deus choant ober eus ar brezhoneg. Ne vez ket atav implijet a-walch ar gwir-se. Evit mont war-raok war an dachenn-se e labour Ofis Publik ar Brezhoneg gant kalz strollegezhioù dija. Er par etrebroadel eo bet sinet Karta Europat  ar Yezhoù Rannvroel pe Minorel gant Frañs e 1999 daosut ma neo ket bet gwiriekaet choazh. Mankout a ra ur gwir statud ofisiel evit ar brezhoneg a anavezfe e implij en aozadurioù ofisiel hag en darempredoù kenwerzhel ha sokial evit mont er-maez eus strollad ar yezhoù rummet gant an UNESCO e-touesk ar re en arvar bras da vont da get.